คำสั่งนายกรัฐมนตรีคำสั่งนายกรัฐมนตรีที่ ๑๐/๒๕๒๓เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] โดยที่เป็นการสมควรปรับปรุงมาตรการในการแก้ไขและป้องกันภาวะการขาดแคลนน้ำมันเชื้อเพลิงเพื่อให้เกิดการประหยัดการใช้น้ำมันเชื้อเพลิงได้ยิ่งขึ้นอาศัยอำนาจตามความในมาตรา 3แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีออกคำสั่งไว้ ดังต่อไปนี้ข้อ ๑ให้ยกเลิก(๑) คำสั่งนายกรัฐมนตรี ที่ ๗/๒๕๒๒ เรื่องมาตรการประหยัดไฟฟ้า ลงวันที่ ๑๔สิงหาคม ๒๕๒๒(๒) คำสั่งนายกรัฐมนตรี ที่ ๓/๒๕๒๓ เรื่องมาตรการประหยัดไฟฟ้า ลงวันที่ ๘เมษายน ๒๕๒๓(๓) คำสั่งนายกรัฐมนตรี ที่ ๔/๒๕๒๓ เรื่องกำหนดมาตรการเพื่อการประหยัดไฟฟ้าลงวันที่ ๘ เมษายน ๒๕๒๓(๔) คำสั่งสำนักนายกรัฐมนตรี ที่ ๗/๒๕๒๓เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๑ มกราคม ๒๕๒๓(๕) คำสั่งนายกรัฐมนตรี ที่ ๙/๒๕๒๓ เรื่องการเปลี่ยนแปลงมาตรการประหยัดไฟฟ้าสำหรับสถานีวิทยุโทรทัศน์แห่งประเทศไทยจังหวัดสงขลา (ช่อง ๑๐ หาดใหญ่) ลงวันที่ ๑๖กันยายน ๒๕๒๓ข้อ ๒[๒]ห้ามมิให้สถานีบริการและร้านค้าน้ำมันเชื้อเพลิงภายในเขตกรุงเทพมหานครและนอกเขตเทศบาลทั่วราชอาณาจักรจะเปิดบริการหรือจำหน่ายน้ำมันเชื้อเพลิงในวันอาทิตย์ได้ตลอดวันเฉพาะชนิดน้ำมันดีเซลข้อ ๓[๓] ในวันอื่นนอกจากวันอาทิตย์ให้สถานีบริการและร้านค้าน้ำมันเชื้อเพลิงภายในกรุงเทพมหานครและเขตเทศบาลทั่วราชอาณาจักรเปิดบริการหรือจำหน่ายน้ำมันเชื้อเพลิงได้เฉพาะในระหว่างเวลา ๐๖.๐๐ นาฬิกา ถึง๑๘.๐๐ นาฬิกาในวันอื่นนอกจากวันอาทิตย์ให้สถานีบริการและร้านค้าน้ำมันเชื้อเพลิงนอกเขตกรุงเทพมหานครและนอกเขตเทศบาลทั่วราชอาณาจักรเปิดบริการหรือจำหน่ายน้ำมันเชื้อเพลิงทุกชนิดได้ เว้นแต่ในระหว่างเวลา ๑๘.๐๐นาฬิกา ถึง ๐๖.๐๐ นาฬิกา ของวันใหม่ ให้จำหน่ายได้เฉพาะชนิดน้ำมันดีเซลข้อ ๔ห้ามใช้ไฟฟ้าในการโฆษณาป้ายสินค้าหรือบริการยกเว้นการโฆษณาป้ายชื่อร้านหรือป้ายชื่อภาพยนตร์ให้ใช้ไฟฟ้าโฆษณาได้ร้านหรือโรงภาพยนตร์ละไม่เกินหนึ่งป้าย สำหรับป้ายชื่อร้านให้ใช้ไฟฟ้าได้ระหว่างเวลา๑๘.๐๐ นาฬิกา ถึง ๒๑.๐๐ นาฬิกา และสำหรับป้ายชื่อภาพยนตร์ ให้ใช้ไฟฟ้าเฉพาะระหว่างเวลาที่กำหนดให้ฉายภาพยนตร์ได้เท่านั้นข้อ ๕ให้สถานบริการตามกฎหมายว่าด้วยสถานบริการเปิดทำการได้เฉพาะระหว่างเวลาดังต่อไปนี้(๑)[๔] (ยกเลิก)(๒) สถานที่ที่มีอาหาร สุรา น้ำชาหรือเครื่องดื่มอย่างอื่นจำหน่าย และบริการโดยมีที่สำหรับพักผ่อนหลับนอนหรือมีบริการนวดให้แก่ลูกค้า ให้เปิดได้ในวันธรรมดาระหว่างเวลา ๑๖.๐๐ นาฬิกา ถึง๒๒.๐๐ นาฬิกา และในวันหยุดราชการระหว่างเวลา ๑๒.๐๐ นาฬิกา ถึง ๒๒.๐๐ นาฬิกา(๓) สถานอาบน้ำ นวด หรืออบตัว ซึ่งมีผู้บริการให้แก่ลูกค้าให้เปิดได้ในวันธรรมดาระหว่างเวลา ๑๘.๐๐ นาฬิกา ถึง ๒๔.๐๐ นาฬิกาและในวันหยุดราชการระหว่างเวลา ๑๔.๐๐ นาฬิกา ถึง ๒๔.๐๐ นาฬิกาสถานอาบน้ำ นวด หรืออบตัวซึ่งมีผู้บริการให้แก่ลูกค้าแห่งใดเป็นร้านตัดผลหรือดัดผมด้วย ให้เปิดเฉพาะที่เกี่ยวกับการตัดผมหรือดัดผมได้ระหว่างเวลา๐๘.๐๐ นาฬิกา ถึง ๒๐.๐๐ นาฬิกา(๔)[๕] (ยกเลิก)ระยะเวลาเปิดและปิดทำการในข้อนี้มิให้ใช้บังคับแก่สถานบริการในระหว่างเทศกาลขึ้นปีใหม่ระหว่างวันที่ ๓๑ ธันวาคมถึงวันที่ ๑ มกราคม ของทุกปีข้อ ๖ ให้สถานีวิทยุโทรทัศน์งดการส่งวิทยุโทรทัศน์ระหว่างเวลา๑๘.๓๐ นาฬิกา ถึง ๒๐.๐๐ นาฬิกา เว้นแต่สถานีวิทยุโทรทัศน์แห่งประเทศไทยจังหวัดสงขลา (ช่อง ๑๐ หาดใหญ่) ให้งดการส่งวิทยุโทรทัศน์ตามกำหนดเวลาดังนี้(๑) ตั้งแต่วันจันทร์ถึงวันศุกร์ให้งดการส่งวิทยุโทรทัศน์ระหว่างเวลา ๑๖.๐๐ นาฬิกา ถึง ๑๗.๓๐ นาฬิกา(๒) สำหรับวันเสาร์และวันอาทิตย์ให้งดการส่งวิทยุโทรทัศน์ระหว่างเวลา ๐๙.๐๐ นาฬิกา ถึง ๑๐.๓๐ นาฬิกาข้อ ๗ให้คณะกรรมการเฉพาะกิจในภาวะฝนแล้งตามคำสั่งของนายกรัฐมนตรี ที่ ๔๕/๒๕๒๓ มีอำนาจกำหนดหลักเกณฑ์และเงื่อนไขเพื่อให้ผู้ประกอบกิจการอุตสาหกรรมและกิจการที่ต้องใช้กระแสไฟฟ้าในช่วงเวลาระหว่าง๑๘.๐๐ นาฬิกา ถึง ๒๑.๐๐ นาฬิกา ปฏิบัติเกี่ยวกับระยะเวลาในการดำเนินกิจการ ทั้งนี้เพื่อประโยชน์ในการประหยัดการใช้ไฟฟ้าข้อ ๘คำสั่งนี้ให้มีผลใช้บังคับตั้งแต่วันที่ ๓ ธันวาคม ๒๕๒๓ เป็นต้นไป เว้นแต่ความในข้อ๒ และข้อ ๓ ให้ใช้บังคับตั้งแต่วันอาทิตย์ที่ ๑๔ ธันวาคม ๒๕๒๓ เป็นต้นไปและคำสั่งนายกรัฐมนตรีที่ ๗/๒๕๒๓ ลงวันที่ ๑๑ ธันวาคม ๒๕๒๓ให้คงมีผลใช้บังคับจนถึงวันที่ ๑๓ ธันวาคม ๒๕๒๓สั่ง ณ วันที่ 2 ธันวาคม พ.ศ. 2523พลเอก ป. ติณสูลานนท์นายกรัฐมนตรีคำสั่งนายกรัฐมนตรี ที่ ๑๒/๒๕๒๓ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๖]คำสั่งนายกรัฐมนตรี ที่ ๑๑/๒๕๒๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๗]ข้อ ๒ คำสั่งนี้ให้มีผลใช้บังคับตั้งแต่วันที่ ๑๑สิงหาคม พ.ศ. ๒๕๒๔ เป็นต้นไปอภิญญา/ปรับปรุง๑๑ กันยายน ๒๕๕๗[๑] ราชกิจจานุเบกษาเล่ม ๙๗/ตอนที่ ๑๘๕/ฉบับพิเศษ หน้า ๑/๒ ธันวาคม ๒๕๒๓[๒]ข้อ ๒แก้ไขเพิ่มเติมโดยคำสั่งนายกรัฐมนตรี ที่ ๑๒/๒๕๒๓ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๓]ข้อ ๓แก้ไขเพิ่มเติมโดยคำสั่งนายกรัฐมนตรี ที่ ๑๒/๒๕๒๓ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๔] ข้อ ๕ (๑)ยกเลิกโดยคำสั่งนายกรัฐมนตรี ที่ ๑๑/๒๕๒๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๕]ข้อ ๕ (๔)ยกเลิกโดยคำสั่งนายกรัฐมนตรี ที่ ๑๑/๒๕๒๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๖] ราชกิจจานุเบกษาเล่ม ๙๗/ตอน ๑๙๒/ฉบับพิเศษ หน้า ๗/๑๓ ธันวาคม ๒๕๒๓[๗] ราชกิจจานุเบกษาเล่ม ๙๘/ตอน ๑๒๙/ฉบับพิเศษ หน้า ๑๕/๑๑ สิงหาคม ๒๕๒๔